hotchpotch/miracl-hf-unified huggingface dataset:
এলাহাবাদ বিশ্ববিদ্যালয়
এলাহাবাদ বিশ্ববিদ্যালয়, সাধারণভাবে এলাহাবাদ বিশ্ববিদ্যালয় নামে পরিচিত একটি সরকারী কেন্দ্রীয় বিশ্ববিদ্যালয়, যা ভারতের উত্তরপ্রদেশ রাজ্যের এলাহাবাদ শহরে অবস্থিত। ১৮৮৭ সালের ২৩ সেপ্টেম্বরে প্রতিষ্ঠিত এটি ভারতের চতুর্থ প্রাচীনতম আধুনিক বিশ্ববিদ্যালয়। এর উৎপত্তি মুইর সেন্ট্রাল কলেজে থেকে, যেটি উত্তর-পশ্চিমাঞ্চলের গভর্নর স্যার উইলিয়াম মুইর এর নামে ১৮৭৬ সালে প্রতিষ্ঠিত হয়। তিনি এলাহাবাদে সেন্ট্রাল ইউনিভার্সিটির ধারণা প্রস্তাব করেন, যা পরবর্তীকালে বর্তমান বিশ্ববিদ্যালয়ে বিবর্তিত হয়। এক সময়ে এটিকে "প্রাচ্যের অক্সফোর্ড" বলা হ্ত। ২৪শে জুন ২০০৫ সালে ভারতের কেন্দ্রীয় বিশ্ববিদ্যালয় কর্তৃপক্ষের "বিশ্ববিদ্যালয় এলাহাবাদ আইন ২০০৫" মোতাবেক এর কেন্দ্রীয় বিশ্ববিদ্যালয়ের মর্যাদা পুনঃস্থাপিত হয়।
মুইর সেন্ট্রাল কলেজের ভিত্তিপ্রস্তরটি ১৮৭৩ সালের ৯ ডিসেম্বর ভারতের গভর্নর-জেনারেল লর্ড নর্থব্রুক কর্তৃক স্থাপিত হয়। এই কলেজটি সংযুক্ত প্রদেশের লেফটেন্যান্ট গভর্নর, এর প্রতিষ্ঠার সহায়ক, স্যার উইলিয়াম মুইরের নামে নামকরণ করা হয়। বিল্ডিংটি উইলিয়াম এমারসন দ্বারা নকশা করা হয়েছিল, যিনি ইন্দো-সারাসেনিক, মিশরীয় এবং গ্রীক শৈলীর সমন্বয়ে কলকাতার ভিক্টোরিয়া মেমোরিয়াল এবং মুম্বাইয়ের ক্রফোর্ড মার্কেটেরও নকশা করেছিলেন।
প্রাথমিকভাবে এটি কলকাতা বিশ্ববিদ্যালয়ের অধীনে ছিল এবং পরবর্তীতে ২৩ শে সেপ্টেম্বর ১৮৮৭ সালে এলাহাবাদ বিশ্ববিদ্যালয় প্রতিষ্ঠিত হয়, যা কলকাতা বিশ্ববিদ্যালয়, বোম্বে বিশ্ববিদ্যালয়, মাদ্রাজ বিশ্ববিদ্যালয় এবং লাহোরের পাঞ্জাব বিশ্ববিদ্যালয় এর পরে ঔপনিবেশিক ভারতে প্রতিষ্ঠিত পঞ্চম বিশ্ববিদ্যালয়।
এটি মাধ্যমিক শিক্ষার দায়িত্ব সহ স্নাতক এবং স্নাতকোত্তর ডিগ্রির জন্য একটি উচ্চাংগের অধিভুক্তকরণ এবং পরীক্ষা বোর্ড হিসাবে শুরু হয়। ১৯০৪ সালে বিশ্ববিদ্যালয় তার নিজস্ব শিক্ষা বিভাগ প্রতিষ্ঠা করে এবং ডক্টরেট গবেষণা কর্মসূচি চালু করে। বিশ্ববিদ্যালয়টির সেনেট হল লেফটেন্যান্ট-গভর্নর স্যার জন হিউয়েট দ্বারা ১৯১২ সালে খোলা হয়। ১৯২১ সালে 'এলাহাবাদ বিশ্ববিদ্যালয় আইন ১৯২১' এর প্রবর্তনের সাথে মুইর সেন্ট্রাল কলেজটি বিশ্ববিদ্যালয়ের সাথে একীভূত হয় এবং পুনর্বিন্যস্ত হয় একত্রে শিক্ষা ও আবাসিক বিশ্ববিদ্যালয় রূপে। পরবর্তী কয়েক বছর ধরে এর অধিভুক্ত কলেজগুলিকে আগ্রা বিশ্ববিদ্যালয়ে স্থানান্তরিত করা হয় এবং মাধ্যমিক স্তরের পরীক্ষা পরিচালনার কাজটি স্থানান্তরিত হয়।
১৯৫১ সালে, বিশ্ববিদ্যালয়টি স্থানীয় কিছু শিক্ষা প্রতিষ্ঠানকে স্বীকৃতি দেয় (তার মৌলিক ও ঐকিক চরিত্র বজায় রেখে) যেগুলি সংযুক্ত অনুমোদিত কলেজ হিসাবে আর্টস, কমার্স, বিজ্ঞান ও আইন বিষয়ে স্নাতক স্তরে শিক্ষা প্রদান করে।
বিশ্ববিদ্যালয়ের উত্তীর্ণ তালিকায় আছেন ভারতের একজন রাষ্ট্রপতি এবং দুজন উপরাষ্ট্রপতি, দুজন প্রাক্তন প্রধানমন্ত্রী, অনেকজন কেন্দ্রীয় এবং রাজ্যমন্ত্রী, কমপক্ষে চারজন সুপ্রিম কোর্টের প্রধান বিচারপতি সহ অগণ্য রাজনীতিবিদেরা।
দক্ষিণ এশীয় বিশ্ববিদ্যালয়
সাউথ এশিয়ান ইউনিভার্সিটি বা দক্ষিণ এশিয় বিশ্ববিদ্যালয় (এসএইউ) হল দক্ষিণ এশিয় আঞ্চলিক সহযোগিতা সংস্থার (সার্ক) আট সদস্য রাষ্ট্র দ্বারা মনোনীত একটি আন্তর্জাতিক বিশ্ববিদ্যালয়। আটটি দেশ হলো: আফগানিস্তান, বাংলাদেশ, ভুটান, ভারত, মালদ্বীপ, নেপাল, পাকিস্তান ও শ্রীলংকা। সাউথ এশিয়ান ইউনিভার্সিটি ২০১০ সালে ভারতের আকবর ভবনের একটি অস্থায়ী ক্যাম্পাসে ছাত্র ভর্তি শুরু করে। এর স্থায়ী ক্যাম্পাস হবে ইন্দিরা গান্ধী ন্যাশনাল ওপেন ইউনিভার্সিটি (ইগনৌ) এর পাশে ভারতের দক্ষিণ দিল্লির ময়দান গাঢ়ি তে। বিশ্ববিদ্যালয়ের প্রথম শিক্ষাবর্ষ আগস্ট ২০১০ সালে অর্থনীতি এবং কম্পিউটার বিজ্ঞান এই দুটি স্নাতকোত্তর একাডেমিক প্রোগ্রামের দ্বারা শুরু হয়েছিল। ২০১৪ সাল পর্যন্ত এসএইউ, মাস্টার্স এবং এমফিল/পিএইচডি ডিগ্রী প্রদান করেছে ফলিত গণিত, বায়োটেকনোলজি, কম্পিউটার বিজ্ঞান, উন্নয়ন অর্থনীতি, আন্তর্জাতিক সম্পর্ক, আইন এবং সমাজবিজ্ঞানে। সার্কের আট দেশের পররাষ্ট্র মন্ত্রী দ্বারা স্বাক্ষরিত একটি আন্তঃসরকার চুক্তির ভিত্তিতে সকল সদস্য দেশ দ্বারা এই বিশ্ববিদ্যালয়ের ডিগ্রীগুলি স্বীকৃত।
দক্ষিণ এশীয় বিশ্ববিদ্যালয়টি প্রধানত আটটি সার্কভুক্ত দেশ থেকে শিক্ষার্থীদের আকর্ষণ করে, যদিও অন্যান্য মহাদেশের শিক্ষার্থীরাও এখানে ভর্তি হয়। শিক্ষার্থীদের ভর্তিতে সদস্য দেশের জন্য কোটা ব্যবস্থা রয়েছে। প্রতি বছর দক্ষিণ এশীয় বিশ্ববিদ্যালয়টি আটটি সদস্য দেশের একাধিক কেন্দ্রে ভর্তির পরীক্ষা পরিচালনা করে।
বিশ্ববিদ্যালয়ের প্রতিষ্ঠাতা সভাপতি, জি কে চড্ডা, ১ মার্চ ২০১৪ সালে মারা যান। দক্ষিণ এশিয় বিশ্ববিদ্যালয়ের মুখ্য উপদেষ্টা পদে, যখন বিশ্ববিদ্যালয়টি (এসইউ) একটি প্রকল্প পর্যায়ে ছিল, এবং পরবর্তীকালে এর সভাপতি পদে যোগদানের পূর্বে তিনি প্রধানমন্ত্রীর অর্থনৈতিক উপদেষ্টা ছিলেন। তিনি নিউ দিল্লির জওহরলাল নেহরু বিশ্ববিদ্যালয়ের ভাইস চ্যান্সেলর হিসেবেও কিছুদিন কর্মরত ছিলেন। ৩রা নভেম্বর ২০১৪ সালে, ডাঃ কবিতা শর্মা এই বিশ্ববিদ্যালয়ের সভাপতি হিসাবে দায়িত্ব গ্রহণ করেন।
২০০৫ সালের নভেম্বরে ঢাকায় অনুষ্ঠিত ত্রয়োদশ সার্ক সম্মেলনে, ভারতীয় প্রধানমন্ত্রী মনমোহন সিং সার্কের সদস্য দেশগুলির শিক্ষার্থী ও গবেষকদের কাছে বিশ্বমানের সুযোগ-সুবিধা ও পেশাদার অনুষদ প্রদানের জন্য দক্ষিণ এশিয় বিশ্ববিদ্যালয় প্রতিষ্ঠার প্রস্তাব করেছিলেন। ১৪ তম সার্ক সম্মেলনে "দক্ষিণ এশিয় বিশ্ববিদ্যালয় প্রতিষ্ঠার জন্য আন্তঃসরকার চুক্তি" স্বাক্ষরিত হয় এবং সার্কের সদস্য রাষ্ট্রগুলিও সিদ্ধান্ত নেয় যে এই বিশ্ববিদ্যালয়টি ভারতে প্রতিষ্ঠিত হবে। অধ্যাপক জি কে চাড্ডা, অর্থনৈতিক উপদেষ্টা পরিষদের সদস্য এবং জওহরলাল নেহেরু বিশ্ববিদ্যালয়ের সাবেক উপাচার্য, আনুষ্ঠানিকভাবে প্রকল্পের সিইও নিযুক্ত হন।
ভারত বিশ্ববিদ্যালয়টির প্রতিষ্ঠার জন্য প্রায় ২৩.৯৯ মিলিয়ন মার্কিন ডলারের তহবিল প্রদান করে, যা ২০১৪ সাল পর্যন্ত বিশ্ববিদ্যালয়ের পূর্ণ প্রতিষ্ঠার মোট ব্যয়ের প্রায় ৭৯ শতাংশ।
বুদ্ধিবৃত্তি
বুদ্ধি বা বুদ্ধিবৃত্তি () হল মনের একটি ক্ষমতা যার মাধ্যমে কোন ব্যক্তি কোন কিছুর কারণ অনুসন্ধানের জন্য চিন্তা করতে পারে। এটা এমন একটি মানসিক ক্ষমতা তার দ্বারা কোন ব্যক্তি সঠিক বা আসল বিষয় সম্পর্কে একটি উপসংহারে বা সিদ্ধান্তে পৌঁছাতে পারে। মনোবিজ্ঞানে এই পরিভাষাটি সর্বাধিক ব্যবহৃত হয়। অনুভব বা চলাচল করার ক্ষমতা এর সঙ্গে জড়িত নয় কিন্তু চিন্তা করার ক্ষমতা জড়িত। যুক্তি, দর্শন ও অঙ্কের মত বিষয়গুলো বুদ্ধির সঙ্গে সম্পৃক্ত। বুদ্ধি হল কোন কিছুকে সুনির্দিষ্টভাবে সনাক্ত করা, পারস্পারিক সম্পর্ক অনুসন্ধান, কোন কিছুকে আলাদাভাবে চিহ্নিত করার ক্ষমতা। কোন জিনিসের প্রকৃত স্বরূপ কি, তা খুঁজে বের করা হল সনাক্তকরণ; দুটি জিনিসের মধ্যে সাদৃশ্য বৈসাদৃশ্য নির্ণয়, তাদের সাদৃশ্যের ধরন, ইত্যাদি অনুসন্ধান হল পারস্পারিক সম্পর্ক নির্ণয়; আর পৃথকীকরণ হল কিভাবে দুটি জিনিস একে অপর থেকে আলাদা তা খুঁজে বের করা। বুদ্ধিতে অবশ্যই এই তিনটির মধ্যে অন্তত যে কোন একটি কাজ জড়িত থাকে।
বাংলাদেশের হোমিওপ্যাথিক মেডিকেল কলেজের তালিকা
বাংলাদেশের হোমিওপ্যাথিক মেডিকেল কলেজের তালিকা বাংলাদেশ হোমিওপ্যাথি বোর্ড কর্তৃক স্বীকৃতিপ্রাপ্ত হোমিওপ্যাথিক মেডিকেল কলেজ ও হাসপাতাল সমূহের নাম, ঠিকানা ও কোড নম্বর নিন্মে দেওয়া হলঃ
দিরাই পৌরসভা
দিরাই পৌরসভা বাংলাদেশের সুনামগঞ্জ জেলার দিরাই উপজেলার একটি নগরভিত্তিক স্থানীয় সরকার সংস্থা। একটি "ক" শ্রেণির পৌরসভা। দিরাই পৌর এলাকার আয়তন ৬.৫ বর্গ কিলোমিটার এবং জনসংখ্যা ৩২১৫৪ জন।
জগদল ইউনিয়ন
জগদল ইউনিয়ন সিলেট বিভাগের সুনামগঞ্জ জেলার দিরাই উপজেলার একটি ইউনিয়ন পরিষদ। এর আয়তন ৫৭ বর্গকিলোমিটার এবং জনসংখ্যা ২৮,৯৩৯ জন।
ব্রিটিশ শাসনামলের আনুমানিক ১৯৪৩ সালে প্রথম জগদল গ্রামের অধীনে বর্তমান ৩৯টি গ্রাম নিয়ে জগদল ইউনিয়ন গঠিত হয়। ওই সময়ে ইউনিয়নের চেয়ারম্যানকে "গ্রামসরকার" বলা হত। ১৯৫০ সালে পাকিস্তান শাসনামলে গ্রামসরকারের পদকে "ইউপি চেয়ারম্যান" পদবী ঘোষণা করা হয়। তারপর পর্যায়ক্রমে দানিছ মিয়া, মো. আব্দুল হক গ্রাম সরকারের দায়িত্ব পালন করেন। ১৯৬৭ সালে তৎকালীন পাকিস্তান মহকুমা জুরি বোর্ডের সদস্য মো. আব্দুল হক প্রথম ইউনিয়ন পরিষদ চেয়াম্যান মনোনীত হন এবং তিনিই মুক্তিযুদ্ধ চলাকালীন সময়ে অত্র ইউনিয়নের চেয়ারম্যান ছিলেন। ১৯৭১ সালে বাংলাদেশ স্বাধীন হবার পর পরবর্তী সময়ে মাহতাবুর রহমান, আ. রাজ্জাক (৩য় বার নির্বাচিত), মোখলেচুর রহমান, লাল মিয়া, কবির মিয়া, আবু ইয়াহিয়া, খায়রুজ্জামান ও বর্তমানে জনাব আব্দুছ ছালাম ইউনিয়ন পরিষদ চেয়ারম্যানের দায়িত্ব পালন করেন। জগদল ইউনিয়নের নাম নিয়ে জনশ্রুতি রয়েছে যে, "জগদ্দল" নামক অত্যান্ত দামী পাথরের নামানুসারে এর নামকরণ করা হয় জগদল।
হাওরবেষ্টিত ভাটি অঞ্চলের চিরায়ত বৈশিষ্ট্য এখানে বিদ্যমান। এই জনপদের অধিকাংশ মানুষ সুদীর্ঘ কাল ধরে কৃষিকাজের সঙ্গে জড়িত। তাই এদের দৈনন্দিন জীবন ও সংস্কৃতি কৃষির সাথে ওতপ্রোতভাবে জড়িত। এখানকার মানুষের উচ্চারিত ভাষায় সিলেটের আঞ্চলিক ভাষার প্রভাব বেশি। শিক্ষিত সমাজ সাধারণত চলিতরীতিতে কথা বলে। বিভিন্ন ধরনের গানের আয়োজন বিভিন্ন উপলক্ষ্যে হয়ে থাকে। এলাকায়, পাড়ায় এবং বিভিন্ন শিক্ষা প্রতিষ্ঠানে শিক্ষামূলক নাটকের আয়োজন করা হয়ে থাকে। পুরাতন সংস্কৃতির বিভিন্ন বিষয় পালিত হয়ে থাকে। অত্র ইউনিয়নের বিভিন্ন ওয়ার্ডে আয়োজিত খেলাধুলার মধ্যে উল্লেখযোগ্য হচ্ছে হাডুডু, পাড়ায় পাড়ায় দাড়িয়াবান্ধা, গোল্লা ছোট ইত্যাদি। আধুনিক সংস্করণের মধ্যে ক্রিকেট ও ফুটবল অন্যতম। যেসব সংস্কৃতি বিষয়ক সংস্থা জগদলে কাজ করছে সেগুলো হলো:
জগদলের দর্শনীয় স্থানসমূহ হল জগদল ২০ শয্যাবিশিষ্ট হাসপাতাল, জগদল বাজার, জগদল ঈদগাহ, জগদল ইউনিয়ন কমপ্লেক্স, জগদল বড় মসজিদ, পামপাম, চাপতি হাওর ইত্যাদি।
জগদল ইউনিয়নের উল্লেখযোগ্য বাজারগুলো হল জগদল বাজার, শাহজালাল বাজার, কলিয়ারকাপন বাজার, রতনগঞ্জ বাজার, ছয়হারা নগদিপুর বাজার ও বড় নগদিপুর বসুন্ধরা বাজার।
জগদল ইউনিয়নের পশ্চিমে চাপতি হাওর ও এর মধ্য দিয়ে বয়ে গেছে হেরাচামতি নদী এবং পূর্বদিকে বয়ে গেছে নলুয়ার হাওর।
ডন আমিচি
ডন আমিচি (ইংরেজি: Don Ameche; জন্ম: ডমিনিক ফেলিক্স আমিচি, ৩১শে মে ১৯০৮ - ৬ই ডিসেম্বর ১৯৯৩) ছিলেন একজন মার্কিন অভিনেতা ও কৌতুকাভিনেতা। তিনি বিদ্যালয়ের বিভিন্ন অনুষ্ঠান, স্টক কোম্পানি ও ভডেভিলে কাজ করার মাধ্যমে তার অভিনয় জীবন শুরু করেন। ১৯৩০-এর দশকের শুরুর দিকে তিনি বেতারের অন্যতম শীর্ষ তারকা ছিলেন। বেতারে তার কাজের খ্যাতি তাকে চলচ্চিত্রে কাজের সুযোগ করে দেয় এবং ১৯৩৫ সালে তিনি টুয়েন্টিয়েথ সেঞ্চুরি ফক্সের সাথে চুক্তিবদ্ধ হন। ১৪ বছরের চলচ্চিত্র জীবনে তিনি ৪০টি হাস্যরসাত্মক, নাট্যধর্মী ও সঙ্গীতধর্মী চলচ্চিত্রে কাজ করেন। ১৯৫০-এর দশকের তিনি ব্রডওয়ে মঞ্চে ও টেলিভিশনে কাজ শুরু করেন। ১৯৬১ থেকে ১৯৬৫ সাল পর্যন্ত তিনি এনবিসির ইন্টারন্যাশনাল শোটাইমের উপস্থাপক হিসেবে পরিচিত লাভ করেন। তিনি পুনরায় চলচ্চিত্রে ফিরে আসেন এবং "ককুন" (১৯৮৫) চলচ্চিত্রে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কার অর্জন করেন।
টম বেরেঞ্জার
টম বেরেঞ্জার (ইংরেজি: Tom Berenger; জন্ম: থমাস মাইকেল মুর; ৩১শে মে ১৯৪৯) হলেন একজন মার্কিন অভিনেতা। তিনি টেলিভিশন ও চলচ্চিত্রে অভিনয়ের স্বীকৃতি হিসেবে একটি এমি পুরস্কার ও একটি গোল্ডেন গ্লোব পুরস্কার অর্জন করেছেন এবং একটি একাডেমি পুরস্কারে মনোনীত হয়েছেন।
মিজুরি বিশ্ববিদ্যালয় থেকে সাংবাদিকতায় স্নাতক ডিগ্রি অর্জন করার পর তিনি অভিনয়ে কর্মজীবন শুরুর পরিকল্পনা করেন। ১৯৭৫-৭৬ সালে তিনি "ওয়ান লাইফ টু লিভ" সোপ অপেরায় আইনজীবী টিম সিগাল চরিত্রে অভিনয় করেন। ১৯৭৬ সালে "রাশ ইট" দিয়ে তার চলচ্চিত্রে অভিষেক হয়। তার অভিনীত অন্যান্য উল্লেখযোগ্য চলচ্চিত্র হল "লুকিং ফর মিস্টার গুডবার" (১৯৭৭), "দ্য ডগস্‌ অব ওয়ার" (১৯৮০), "দ্য বিগ চিল" (১৯৮৩), "এডি অ্যান্ড দ্য ক্রুইজার্স" (১৯৮৩), "বিট্রেয়েড" (১৯৮৮), "দ্য ফিল্ড" (১৯৯০), "গেটিসবার্গ" (১৯৯৩), "দ্য সাবস্টিটিউট" (১৯৯৬), "ওয়ান ম্যান্‌স হিরো" (১৯৯৯), "ট্রেইনিং ডে" (২০০১), ও "ইনসেপশন" (২০১০)। তিনি ১৯৮৬ সালে "প্লাটুন" চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন এবং সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন।
চলচ্চিত্রের পাশাপাশি তিনি টেলিভিশনেও নিয়মিত অভিনয় করেন। ১৯৯৩ সালে তিনি "চিয়ার্স" টিভি ধারাবাহিকে অভিনয় করে হাস্যরসাত্মক ধারাবাহিকে সেরা অতিথি অভিনেতা বিভাগে প্রাইমটাইম এমি পুরস্কারে মনোনীত হন এবং ২০১২ সালে "হার্টফিল্ডস অ্যান্ড ম্যাককয়স" মিনি ধারাবাহিকে জিম ভ্যান্স চরিত্রে অভিনয়ের জন্য মিনি ধারাবাহিক বা টিভি চলচ্চিত্রে সেরা পার্শ্ব অভিনেতা বিভাগে প্রাইমটাইম এমি পুরস্কার অর্জন করেন।
বেরেঞ্জার ১৯৪৯ সালের ৩১শে মে ইলিনয় রাজ্যের শিকাগো শহরে এক রোমান ক্যাথলিক পরিবারে জন্মগ্রহণ করেন। তার জন্মনাম থমাস মাইকেল মুর। তার পিতা শিকাগো সান-টাইমসের মুদ্রণকারী ও পর্যটন বিক্রয়কর্মী ছিলেন। তার সুজান নামে এক বোন রয়েছে।
মুর ১৯৬৭ সালে ইলিনয়ের পার্ক ফরেস্টের রিচ ইস্ট হাই স্কুল থেকে পাস করেন। তিনি মিজুরি বিশ্ববিদ্যালয়ের সাংবাদিকতা বিষয়ে পড়াশুনা করেন এবং ১৯৭১ সালে স্নাতক ডিগ্রি অর্জন করেন।
বেরেঞ্জার চারবার বিয়ে করেন এবং তার ছয় সন্তান রয়েছে। তার প্রথম স্ত্রী বারবারা উইলসন। তিনি ১৯৭৬ সালে তাকে বিয়ে করেন এবং ১৯৮৪ সালে তাদের বিবাহবিচ্ছেদ হয়। তাদের দুই সন্তান অ্যালিসন মুর ১৯৭৭ সালে ও প্যাট্রিক মুর ১৯৭৯ সালে জন্মগ্রহণ করে। তার দ্বিতীয় স্ত্রী লিসা উইলিয়ামস। তিনি তাকে ১৯৮৬ সালে বিয়ে করেন এবং ১৯৯৭ সালে তাদের বিবাহবিচ্ছেদ হয়। তাদের তিন কন্যা চেলসি মুর ১৯৮৬ সালে, ক্লোই মুর ১৯৮৮ সালে ও শিলোহ মুর ১৯৯৩ সালে জন্মগ্রহণ করে। তার তৃতীয় স্ত্রী প্যাট্রিসিয়া আলভারান। তিনি তাকে ১৯৯৮ সালে বিয়ে করেন এবং ২০১১ সালে তাদের বিবাহবিচ্ছেদ হয়। তাকে এক কন্যা স্কাউট মুর ১৯৯৮ সালে জন্মগ্রহণ করে। ২০১২ সালের সেপ্টেম্বর মাসে অ্যারিজোনার সেডোনায় তিনি লরা মোরেত্তিকে বিয়ে করেন।
২০১৮ ফিফা বিশ্বকাপ কর্মকর্তাবৃন্দ
নিম্নে ম্যাচ কর্মকর্তাদের (রেফারি, সহকারী রেফারি, ভিডিও সহকারী রেফারি) একটি তালিকা রয়েছে যারা ২০১৮ ফিফা বিশ্বকাপে দায়িত্ব পালন করবে।
২০১৮ সালের ২৯ মার্চ, ফিফা ২০১৮ ফিফা বিশ্বকাপের জন্য ছয়টি ফুটবল কনফেডারেশন থেকে জাতীয়তার ভিত্তিতে ৩৬ জন রেফারি এবং ৬৩জন সহকারী রেফারির তালিকা প্রকাশ করেছে।
২০১৮ সালের ৩০শে এপ্রিল ফিফা ২০১৮ ফিফা বিশ্বকাপের জন্য ১৩ ভিডিও সহকারী রেফারি (VARs) ঘোষণা করেছিল। প্রতিটি বিশ্বকাপ খেলার জন্য, সেখানে ১ VAR এবং ৩ AVARs (অ্যাসিট্যান্ট ভিডিও সহকারী রেফারি) থাকবে যা প্রত্যকে বিভিন্ন পরিস্থিতিতে জন্য নিযুক্ত থাকবে। তারা মস্কোতে আন্তর্জাতিক সম্প্রচার কেন্দ্র (আইবিসি) ভিত্তিক ভিডিও অপারেশন রুমে প্রধান রেফারিকে সাহায্য করবে।
ফাহাদ আল-মিরাদাসি (সৌদি আরব) ২০১৮ কিং কাপের ফাইনালে ম্যাচ ফিক্সিংয়ের চেষ্টা করার কারণে তাকে প্রত্যাহার করা হয়েছিল। তার সহকারী রেফারিদেরও প্রত্যাহার করা হয়েছিল:
কোন রেফারি প্রতিস্থাপন করা হয়নি, তবে মোহাম্মদ আবদুল্লা হাসান মোহাম্মদ (সংযুক্ত আরব আমিরাত এবং রাউজি সাতো (জাপান) এর রেফারি টিম পূর্ণ করার জন্য দুই সহকারী রেফারিকে আহ্বান জানানো হয়েছিল:
পর্নহাব
পর্নহাব () হল একটি পর্ণোগ্রাফিক ভিডিও শেয়ারিং ওয়েবসাইট এবং ইন্টারনেটে সবচেয়ে বড় পর্নগ্রাফি সাইট। পর্নহাব ২০০৭ সালে মন্ট্রিলে পেশাদার ও অপেশাদার পর্ণোগ্রাফি ভিডিও নিয়ে যাত্রা শুরু করে। মন্ট্রিল ছাড়াও পর্নহাব লন্ডন, নিউ ওরিলিয়েন্স, হাস্টন ও সান ফ্রান্সিসকো হতে দাপ্তরিক সেবা প্রদান করে। ২০১০ সালের মার্চে পর্নহাব ম্যানউইন কোম্পানি ক্রয় করে, (এখন মাইন্ডগিক নামে পরিচিত) যা আরও কিছু পর্ণো সাইট নিয়ে একটি পর্ণোগ্রাফিক নেটওয়ার্ক তৈরি করেছে।
পর্নোহাব ২০০৭ সালের ২৫ মে ওয়েব ডেভেলপার ম্যাট কিজার কর্তৃক চালু হয়। মার্চ ২০১১ সালে এই কোম্পানী ফাবিয়ান থাইলমান ম্যানউইন কংলোমিটারের অংশ হিসাবে কিনে নেন, যা এখন মাইন্ডগিক নামে পরিচিত। মাইন্ডগিকের অংশ হিসাবে পর্নহাব রেডটিউব এবং ইউপর্ণো মত সাইট নিয়ে পর্ণোগ্রাফির নেটওয়ার্ক তৈরি করেছে।
ভগিনী নিবেদিতা বিশ্ববিদ্যালয়
ভগিনী নিবেদিতা বিশ্ববিদ্যালয় হল কলকাতার নিউ টাউনে অবস্থিত একটি বেসরকারি বিশ্ববিদ্যালয়। ২০১৭ সালের ভগিনী নিবেদিতা বিশ্ববিদ্যালয় আইন বলে এই বিশ্ববিদ্যালয় স্থাপিত হয়। বিশ্ববিদ্যালয়টি স্বামী বিবেকানন্দের শিষ্যা ভগিনী নিবেদিতার নামাঙ্কিত।
ভারতীয় বৈদেশিক বাণিজ্য প্রতিষ্ঠান
ইন্ডিয়ান ইনস্টিটিউট অফ ফরেন ট্রেড (আইআইএফটি) একটি স্বশাসিত পাবলিক বাণিজ্য স্কুল যা ১৯৬৩ সালে ভারত সরকার (বাণিজ্য ও শিল্প মন্ত্রণালয়) দ্বারা প্রতিষ্ঠিত হয় বিদেশী বাণিজ্য ব্যবস্থাপনায় পেশাদারীত্ব আনতে সাহায্য করার জন্য এবং উৎপাদন, বিশ্লেষণ ও তথ্য দ্বারা গবেষণা করে মানব সম্পদ উন্নয়নের মাধ্যমে রপ্তানি বৃদ্ধি করার জন্য। এর প্রধান প্রোগ্রামটি হল অন্তর্দেশীয় বাণিজ্যে এমবিএ ডিগ্রী (এমবিএ-আইবি)।
২০০২ সালে আইআইএফটিকে ডীমড বিশ্ববিদ্যালয়ের মর্য্যাদা প্রদান করা হয়। এটি ভারতের বিভিন্ন কেন্দ্রগুলিতে স্বায়ত্তশাসিত প্রবেশিকা পরীক্ষা পরিচালনা করে।
প্রযুক্তি ব্যবসায়ে ভারতের ক্ষমতার সম্ভাব্য বাস্তবায়ন এবং কিছু প্রাতিষ্ঠানিক জটিলতার কথা তুলে ধরার মূল উদ্দেশ্যের সঙ্গে, আইআইএফটি ভারত সরকারের বৈজ্ঞানিক ও শিল্প গবেষণা বিভাগের আর্থিক ও কারিগরি সহায়তায় আন্তর্জাতিক বাণিজ্য কেন্দ্র প্রতিষ্ঠা করেছে।
এটি এমন একটি প্রতিষ্ঠান যেখানে বিশেষ করে বাণিজ্য ও শিল্প মন্ত্রণালয় এবং বিজ্ঞান ও প্রযুক্তি মন্ত্রণালয়ের আন্তর্জাতিক প্রযুক্তি ব্যবসায়ে সক্রিয় ব্যক্তিদের ভূমিকা সংশ্লেষিত করা হয়।
ডব্লিউটিও স্টাডিজ সেন্টারটি ১৯৯৯ সালে বিশ্ব বাণিজ্য প্রতিষ্ঠানের আলোচ্য প্রয়োজনীয় তথ্য এবং প্রামাণিক দলিলের স্থায়ী সংগ্রহস্থল হিসাবে প্রতিষ্ঠিত হয়। এটিও ধারণা করা হয় যে কেন্দ্রটি সাধারণভাবে ট্রেড এ এবং বিশেষভাবে ডব্লিউটিও তে মনোনিবেশ করার সাথে সাথে এই ক্ষেত্রে একটি স্বাধীন চিন্তাধারা গড়ে তোলার জন্য একটি গবেষণাস্থলে বিবর্তিত হবে। কেন্দ্রটি পরে ২০০২ সালের নভেম্বর মাসে ইন্ডিয়ান ইনস্টিটিউট অফ ফরেন ট্রেড এ স্থাপিত হয়।
কেন্দ্রটির প্রধান উদ্দেশ্য ওয়ার্ল্ড ট্রেড অর্গানাইজেশনের সাথে সম্পর্কিত বিষয়াবলি নিয়ে ক্রমাগত গবেষণা ও বিশ্লেষণমূলক সহায়তা বাণিজ্য মন্ত্রণালয়কে প্রদান করা। এটির আরও কাজ হল গবেষণা কার্যক্রম পরিচালনা করা, ডব্লুটিও বিষয়ক সম্পর্কিত প্রকাশনা বার করা; সেমিনার, কর্মশালা, নির্দিষ্ট সভা ইত্যাদির আয়োজন করে প্রসার ও দক্ষতা বৃদ্ধি কার্যক্রমগুলি পরিচালনা করা এবং বাণিজ্য সংস্থান কেন্দ্রে বিশ্ব বাণিজ্য সংস্থাগুলির গুরুত্বপূর্ণ দলিলের একটি সংগ্রহস্থল হিসেবে কাজ করা।
সমগ্রভাবে অর্থনীতিতে এবং বিশেষভাবে বহির্বাণিজ্যে ছোট ও মাঝারি উদ্যোক্তাদের ক্রমবর্ধমান গুরুত্ব দেখে আইআইএফটি একটি পৃথক কেন্দ্র স্থাপনে প্রণোদিত হয়েছে এমএসএমই গবেষণার জন্য ,যা এমএসএমই কার্যক্রমের আন্তর্জাতিকীকরণের জন্য একটি অনুঘটক হিসেবে কাজ করতে পারে। এই কেন্দ্রটি মে, ২০০৫ থেকে কাজ করছে। আইআইএফটির এমএসএমই কেন্দ্রে; প্রশিক্ষণ কর্মসূচী পরিচালনা করে, তথ্যব্যাংকের সহায়তায় বাণিজ্য তথ্য প্রদান করে এমএসএমই বিভাগকে ক্রমাগত সমর্থন প্রদান করা হয় এবং অন্যান্য সংশ্লিষ্ট ও সম্পর্কিত প্রতিষ্ঠানের সাথে সংযোগের জন্য অনুঘটক এই প্রতিষ্ঠানটি।
সোনারিকা ভাদোরিয়া
সোনারিকা ভাদোরিয়া (মারাঠি: सोनारिका भदोरिया) (জন্ম ৩রা ডিসেম্বর ১৯৯২; বয়স ২৫ বছর) একজন ভারতীয় চলচ্চিত্র অভিনেত্রী এবং টেলিভিশন ও তেলেগু চলচ্চিত্রে তার কাজের জন্য পরিচিত মডেল। তিনি "দেবন কা দেব - মহাদেব" শিরোনামের ধারাবাহিক নাটকে পার্বতী দেবী ও আদিশক্তির ভূমিকায় অভিনয় করে পরিচিতি লাভ করেন।
তুঙ্গ নদী
তুঙ্গ নদী (কন্নড়: ತುಂಗ ನದಿ) দক্ষিণ ভারতে কর্ণাটক প্রদেশের একটি নদী ।এই  নদীর জন্ম হয় মধ্যে পশ্চিম ঘাটে একটি পাহাড় 'বরাহ পর্বতে',যার অন্য নাম "গঙ্গামূলা"।এখান থেকে কর্ণাটক-এর দুটি জেলা চিকমাগালুর ও শিমোগা জেলার মধ্যে দিয়ে প্রবাহিত হয়। এটা ১৪৭ কিমি দীর্ঘ এবং শিমোগা শহরের কাছে কুডলির নামক একটি ছোট শহরে ভদ্রা নদীর সাথে সংযুক্ত হয়ে তুঙ্গভদ্রা নদী সৃষ্টি করে। তুঙ্গভদ্রা পূর্বদিকে প্রবাহিত হয়ে অবশেষে কর্ণাটক, তেলেঙ্গানা এবং অন্ধ্রপ্রদেশ সীমান্তের কাছে কৃষ্ণা নদীতে  মিলিত হয়।
তুঙ্গ নদী জলের মিষ্টতার জন্যে বিখ্যাত এবং সাহিত্যে একে বিশ্বের সবথকে সুমিষ্ট নদী বলে বর্ণনা করা হয়। প্রচলিত কথায় বলা হয় "তুঙ্গ পান, গঙ্গা স্নান" অর্থাৎ গঙ্গার জলে স্নান করা উচিত এবং তুঙ্গর জল পান করা উচিত।
তুঙ্গ নদীর উপরে গাজানুর এর কাছে একটি বাঁধ রয়েছে এবং একটি বৃহৎ বাঁধ নির্মিত হয়েছে হসপেটে তুঙ্গভদ্রা নদীর উপরে।
তুঙ্গর তীরে অনেকগুলি গুরুত্বপূর্ণ মন্দির রয়েছে, তাদের মধ্যে সরবাধিক উল্লেখযোগ্য আদি শঙ্করাচারয্য দ্বারা প্রতিষ্ঠিত সারদাপীঠ এবং বিদ্যাশঙ্কর মন্দির। আদি শঙ্করাচার্য শৃঙ্গেরিতে তাঁর জীবদ্দশায় ১২ থেকে ২২ বছর পর্যন্ত কাটিয়েছেন। তিনি ৮ম শতকে এখানে অদ্বৈত বেদান্ত মঠ প্রতিষ্ঠা করেন। মহান আচার্য কিভাবে এই স্থানের প্রতি আকৃষ্ট হয়েছিলেন, তার বর্ণনাটি আচার্যের দ্বারা পবিত্র শারদম্বার মন্দিরের কাছাকাছি পাথরে লিখিত রয়েছে। চিত্রাঙ্কনটিতে দেখা যায় একটি বিষধর সাপ সূর্যের ঝলসানো তাপ থেকে একটি ব্যাঙকে বাঁচানোর জন্যে ছায়া প্রদান করছে। এই দৃশ্য দেখে তাঁর মনে হয়, তুঙ্গর শান্ত পরিবেশে প্রাকৃতিক শত্রুরাও বন্ধু হয়ে উঠতে পারে, তাই এই স্থানই মন্দির স্থাপনার জন্যে আদর্শ। অভয় দানের এই ঐতিহ্য, ভয় থেকে স্বাধীনতা, এখানে আজও প্রবল ভাবে রক্ষিত; তাই দেখা যায় তুঙ্গর বিশাল মাছগুলি কুডলির ঘাটে সাধারণ ভক্তদের হাত থেকে নির্ভয়ে খাবার নিয়ে যায়।
পুরাণ মতে তুঙ্গ অত্যন্ত পবিত্র নদী। একটি হিন্দু কিংবদন্তী অনুযায়ী, ঋষি পরশুরাম তাঁর পিতা মহান ঋষি জমদগ্নির আদেশে মাতা রেণুকার শিরশ্ছেদ করার পরে, বিভিন্ন নদীতে ডুবিয়ে রক্তের দাগ ধৌত করার চেষ্টা করেন কিন্ত কোন ভাবেই রক্তের শেষ লেগে থাকা চিহ্ন ধোয়া সম্ভব হয় না; অবশেষে তীর্থহালির নিকটবর্তী তুঙ্গ নদীতে তার কুঠারটি ধোয়ার পরে সেটি রক্তের দাগ মুক্ত হয়। এই কারণে তীর্থহাল্লি রামতীর্থ নামেও পরিচিত। এবং লোকবিশ্বাস অনুযায়ী এই স্থানে তুঙ্গ নদীতে অবগাহন সমস্ত পাপনাশী।
জাকারিয়া চৌধুরী
জাকারিয়া চৌধুরী (জন্ম: ১ জানুয়ারি ১৯৫২) বাংলাদেশের একজন রাজনীতিবিদ।
জাকারিয়া চৌধুরী ১৯৫২ সালে চাঁদপুর জেলার ফরিদগঞ্জ উপজেলার লাউতলী গ্রামের এক মধ্যবিত্ত সম্ভ্রান্ত মুসলিম পরিবারে জন্মগ্রহণ করেন। তার পিতার নাম মরহুম আব্দুল গনি তিনি স্কুল শিক্ষক ছিলেন। তার মাতার নাম মমতাজ বেগম। চার ভাই, দুই বোনের মধ্যে তিনি সবার বড়।
ছাত্রজীবনের শুরুতে জাকারিয়া চৌধুরী নিজ গ্রাম পূর্ব লাউতলী সরকারি প্রাথমিক বিদ্যালয়ে শিক্ষাজীবন শুরু করেন। পরে তিনি রূপসা আহম্মদীয়া উচ্চ বিদ্যালয়ে ৬ষ্ঠ শ্রেণিতে ভর্তি হন এবং এই বিদ্যালয় থেকে তিনি ১৯৬৭ সালে এসএসসি পরীক্ষায় উত্তীর্ণ হন। ১৯৭২ সালে তিনি জগন্নাথ কলেজ (বর্তমান জগন্নাথ বিশ্ববিদ্যালয়) থেকে এইচএসসি পাশ করেন। পরে তিনি একই কলেজে অর্থনীতি স্নাতক এবং স্নাতকোত্তর সম্পন্ন করেন।
জাকারিয়া চৌধুরী বাংলাদেশ আওয়ামীলীগের রাজনীতির সাথে যুক্ত ছিলেন। তিনি বাংলাদেশ ছাত্রলীগের কেন্দ্রীয় কমিটির সহ-সভাপতি এবং চাঁদপুর জেলা আওয়ামীলীগের সভাপতির দায়িত্ব পালন করেন। ১৯৯১ সালে জাতীয় সংসদ নির্বাচনে চাঁদপুর-৪ (ফরিদগঞ্জ) আসন থেকে আওয়ামীলীগের সর্বকনিষ্ঠ প্রার্থী হিসেবে নৌকা প্রতীক নিয়ে তিনি প্রতিদ্বন্দ্বিতা করেন।
তিনি ২০০৪ সালে মৃত্যুবরণ করেন।
ইশতারলে জেলা
আশতারলে আফগানিস্তানের দায়কুন্দি প্রদেশের একটি অন্যতম জেলা। অবস্থান অনুযায়ী মূলত জেলাটি দেশটির বিচ্ছিন্ন কেন্দ্রীয় অংশে অবস্থিত। ২০০৫ সালে জেলাটি দায়কুন্দি একটি অংশ হিসেবে গঠণ করা হয়েছিল। জনসংখ্যার উপাত্ত অনুযায়ী ইশতারলে জেলার লোকজন মূলত হাজারা সম্প্রদায়েরই বেশী লক্ষ্য করা যায়।
ইউনেস বেলহান্দা
ইউনেস বেলহান্দা (জন্মছ ২৫ ফেব্রুয়ারি ১৯৯০) হলেন ফ্রান্সে জন্মগ্রহণকারী মরক্কোর একজন পেশাদার ফুটবলার, যিনি তুর্কি ক্লাব গালাতাসারায় এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
করীম এল আহমাদি
করীম এল আহমাদি আরুসি (আরবি: كريم الأحمدي; জন্ম: ২৭ জানুয়ারি ১৯৮৫) হলেন মরক্কোর একজন পেশাদার ফুটবলার, যিনি ওলন্দাজ ক্লাব ফেয়েনুর্ড এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি ফেয়েনুর্ডের হয়ে এরেডিভিসিতে খেলেন।
এল আহমাদি নেদারল্যান্ডসের জাতীয় যুব দলের হয়ে খেলেছেন, কিন্তু নেদারল্যান্ডসে অনুষ্ঠিত ২০০৫ ফিফা বিশ্ব যুব চ্যাম্পিয়নশিপে মরক্কো জাতীয় দলের প্রতিনিধিত্ব করেছেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
এল আহ্মাদি হচ্ছেন একজন মুসলমান।
ফেয়েনুর্ড
এমবার্ক বুসুফা
মুবারক "এমবার্ক" বুসুফা (, জন্ম: ১৫ আগস্ট ১৯৮৪) হলেন মরক্কোর একজন পেশাদার ফুটবলার, যিনি এমিরাতি ক্লাব আল জাজিরা এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি ২০১০ সালে, বেলজীয় গোল্ডেন শ্যু জয়লাভ করেছেন।
বুসুফা ২০১২ আফ্রিকা কাপ অফ নেশন্স এবং ২০১৭ আফ্রিকা কাপ অফ নেশন্সে মরক্কোর প্রতিনধিত্ব করেছেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
হামজা মেন্দিল
হামজা মেন্দিল (জন্ম: ২১ অক্টোবর ১৯৯৭) হলেন মরক্কোর একজন পেশাদার ফুটবলার, যিনি ফরাসি ক্লাব লিলি এবং মরক্কো জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি লিলির হয়ে লীগ ১-এ খেলেন।
মেন্দিল মরক্কোর কাসাব্লাঙ্কায় জন্মগ্রহণ করেছেন। তার বাবা হচ্ছেন একজন আইভরিয়ান এবং তার মা হচ্ছেন মরক্কোর বাসিন্দা। তিনি মরক্কোর বেশ কয়েকটি যুব পর্যায়ের দলের হয়ে খেলেছেন, অতঃপর তিনি ২০১৭ আফ্রিকা কাপ অফ নেশন্সের বাছাইপর্বে সাও তোমের বিরুদ্ধে মরক্কো জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
বাদর বানুন
বাদর বানুন (জন্ম: ৩০ সেপ্টেম্বর ১৯৯৩) হলেন মরক্কোর একজন পেশাদার ফুটবলার, যিনি মরক্কোর ক্লাব রাজা কাসাব্লাঙ্কা এবং মরক্কো জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৭ সালের ৭ই অক্টোবর তারিখে, তিনি ২০১৮ ফিফা বিশ্বকাপ বাছাইপর্বে গাবোনের বিরুদ্ধে ম্যাচে খেলার মাধ্যমে মরক্কো জাতীয় দলের হয়ে আন্তর্জাতিক পর্যায়ে অভিষেক করেন। উক্ত ম্যাচে তিনি মিধি বেনাতিয়ার বদলি খেলোয়াড় হিসেবে মাঠে নেমেছিলেন; উক্ত ম্যাচে মরক্কো ৩–০ গোলে জয়লাভ করে।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
হোমাঁ সাইস
হোমাঁ গেনেম পল সাইস (জন্ম: ২৬ মার্চ ১৯৯০) হলেন মরক্কোর একজন পেশাদার ফুটবলার, যিনি ইংরেজ ক্লাব উভারহ্যাম্পটন ওয়ান্ডারার্স এবং মরক্কো জাতীয় দলের হয়ে একজন রক্ষণভাগের খেলোয়াড় হিসেবে খেলেন। এছাড়াও তিনি মাঝে মাঝে একজন মধ্যমাঠের খেলোয়াড় হিসেবেও খেলে থাকেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
আকরাফ হাকিমি
আকরাফ হাকিমি মুহ (; জন্ম: ৪ নভেম্বর ১৯৯৮), আকরাফ নামেই অধিক পরিচিত, হলেন স্পেনে জন্মগ্রহণকারী মরক্কোর একজন পেশাদার ফুটবলার, যিনি স্পেনীয় ক্লাব রিয়াল মাদ্রিদ এবং মরক্কো জাতীয় দলের হয়ে একজন রক্ষণভাগের খেলোয়াড় হিসেবে খেলেন। যদিও তিনি মূলত একজন রাইট ব্যাক, তবুও তিনি মাঝে মাঝে একজন সেন্ট্রাল ডিফেন্ডার হিসেবেও খেলে থাকেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।.
ম্যানুয়েল দা কোস্তা
ম্যানুয়েল মারুয়ানে দা কোস্তা ত্রিন্দাদে সেনুসি (জন্ম: ৬ মে ১৯৮৬), ম্যানুয়েল দা কোস্তা নামেই অধিক পরিচিত, হলেন মরক্কোর একজন পেশাদার ফুটবলার, যিনি তুর্কি ক্লাব ইস্তানবুল বাশাকশেহির এবং মরক্কো জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
দ্বিগু সমাস
সমাহার বা সমষ্টি বা মিলন অর্থে সংখ্যাবাচক শব্দের সঙ্গে বিশেষ্য পদের যে সমাস হয়, তাকে দ্বিগু সমাস বলে। দ্বিগু সমাসে সমাসনিষ্পন্ন পদটি বিশেষ্য পদ হয়।
তবে অনেক ব্যাকরণবিদ দ্বিগু সমাসকে কর্মধার‍য় সমাসের অন্তর্ভুক্ত করেছেন।
ত্রিকাল (তিন কালের সমাহার), চৌরাস্তা (চৌরাস্তার সমাহার), তেমাথা (তিন মাথার সমাহার), শতাব্দী (শত অব্দের সমাহার), পঞ্চবটী (পঞ্চবটের সমাহার), ত্রিপদী (ত্রি বা তিন পদের সমাহার), ত্রিফলা (ত্রি বা তিন ফলের সমাহার), নবরত্ন (নব বা নয় রত্নের সমাহার), পঞ্চনদ, পঞ্চভূত, ষড়ঋতু, দশ চক্র, অষ্টধাতু, সপ্তর্ষি, ত্রিভুজ, চতুর্ভুজ, চতুরঙ্গ, ত্রিমোহিনী, ত্রিভুবন, চতুর্দশপদী, তেরনদী, সাতসমুদ্র ইত্যাদি।
জন ফুলটন রিড
জন ফুলটন রিড (; জন্ম: ৩ মার্চ, ১৯৫৬) অকল্যান্ডে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি।
সাবেক অস্ট্রেলীয় আন্তর্জাতিক ক্রিকেট তারকা ব্রুস রিড সম্পর্কে তাঁর কাকাতো ভাই। তবে নিউজিল্যান্ড দলের সাবেক অধিনায়ক জন রিচার্ড রিড সম্পর্কে তাঁর কেউ নন।
১৯৭৯ থেকে ১৯৮৬ সময়কালে জন রিড ১৯ টেস্ট ও ২৫টি একদিনের আন্তর্জাতিকে অংশ নেন। তাঁর টেস্ট ব্যাটিং গড় ছিল ৪৬.২৮। তন্মধ্যে, ছয়টি টেস্ট শতক রয়েছে তাঁর। এছাড়াও ২৭.৫২ গড়ে ওডিআইয়ে রান তুলেছেন তিনি।
মানানসই ৪৬.২৮ ব্যাটিং গড়ে রান তুললেও ক্রিকইনফোয় প্রথম ইনিংসের তুলনায় দ্বিতীয় ইনিংসের ব্যাটিং গড়ে বড় ধরনের পার্থক্য দেখা যায়। প্রথম ইনিংসে ৬৮.৪১ গড়ের সাথে ১২.০৯ পার্থক্যে ৫৬ রান জড়িয়ে রয়েছে। সবচেয়ে কম ইনিংস খেলে সহস্রাধিক টেস্ট রান সংগ্রহের নিউজিল্যান্ডীয় রেকর্ড অদ্যাবধি টিকে রয়েছে।
রাজস্থান কেন্দ্রীয় বিশ্ববিদ্যালয়
রাজস্থান কেন্দ্রীয় বিশ্ববিদ্যালয় (কুরাজ), ভারতের রাজস্থান রাজ্যের আজমীরের একটি কেন্দ্রীয় বিশ্ববিদ্যালয়। কুরাজে দশটি বিদ্যালয় ও কুড়িটি একাডেমিক বিভাগ ছাড়াও একটি কমিউনিটি কলেজ আছে যেখানে বিজ্ঞান, প্রযুক্তি ও সামাজিক শিক্ষা এবং গবেষণার উপর প্রভূত জোর দিয়ে প্রযুক্তি, বিজ্ঞান, কলা, বাণিজ্য, ব্যবস্থাপনা, পাবলিক পলিসি এবং সামাজিক বিজ্ঞান পড়ানো হয়। বিশ্ববিদ্যালয়ের মোট ছাত্র সংখ্যা সতেরোশো ছাড়িয়ে গেছে এবং তেইশটিরও বেশি রাজ্যের শিক্ষার্থী রয়েছে এখানে। ২০১৬ সালের এপ্রিল মাসে প্রকাশিত এনআইআরএফ ক্রমতালিকায় বিশ্ববিদ্যালয়টি ৩৪তম স্থানে রয়েছে এবং ২০১৬ সালের সেপ্টেম্বর মাসে এনএএসি দ্বারা বিশ্ববিদ্যালয়টি "এ" গ্রেড এ স্বীকৃত।
৩ মার্চ ২০০৯ সালে সংসদীয় আইন দ্বারা কেন্দ্রীয় বিশ্ববিদ্যালয় হিসেবে কুরাজ প্রতিষ্ঠিত হয়। ২০০৯-১০ শিক্ষাবর্ষে মালাবিয়া ন্যাশনাল ইনস্টিটিউট অফ টেকনোলজি, জয়পুর থেকে এই বিশ্ববিদ্যালয়টি দুটি পি জি পাঠ্যক্রম, এম.এসসি / এম.এ. পরিসংখ্যান (অ্যাকচুয়ারিয়াল) এবং এম.এসসি.টেক গণিত, দিয়ে শুরু হয়। এটি ২০১০-১১ সালে কিষানগড়ের আর.কে.পাটনি কলেজে স্থানান্তরিত হয়ে ছয়টি নতুন পি জি পাঠক্রম চালু করে। ২০১২-১৩ সালে, আজমীর জেলার বান্দার সিন্দ্রি গ্রামে জয়পুর-আজমীর এক্সপ্রেসওয়ে (এনএইচ -৮)-এর পাশে বিশ্ববিদ্যালয়টি বর্তমান অবস্থানে স্থানান্তরিত হয়।
এখানে ২০১৩-২০১৪ সালে ডক্টরাল এবং স্নাতকোত্তর পঠন-পাঠন শুরু হয়েছিল।
কুরাজ জয়পুর-আজমরের এক্সপ্রেসওয়ে (এনএইচ ৮)-এর পাশে জয়পুর থেকে ৮৩ কিলোমিটার এবং আজমীর থেকে ৪০ কিলোমিটার দূরে অবস্থিত এবং ২০৯ হেক্টর (৫১৮ একর) এরও বেশি জমি নিয়ে গঠিত। ২০১০ সালে রাজস্থান সরকার এই জমি দান করে যেখানে ২০১১ সালে নির্মাণ শুরু হয় এবং ২০১২ সালের জুলাই এর মধ্যে বিশ্ববিদ্যালয়টি বর্তমান অবস্থানে স্থানান্তরিত হয়। নিকটতম পর্যটক রেলওয়ে স্টেশন হল কিষানগড় স্টেশন এবং নিকটতম প্রধান রেলওয়ে স্টেশন হল আজমীর স্টেশন।
ক্যাম্পাস টি উন্নয়নশীল পর্যায়ে রয়েছে। বিভাগগুলি অস্থায়ী ভবন থেকে কাজ চালাচ্ছে এবং আশা করা হচ্ছে ২০১৬ সালে তাদের স্থায়ী ভবনে তারা যেতে পারবে। অস্থায়ী ভাবে ১,৫০০ আসন ধারণ ক্ষমতা সম্পন্ন শীতাতপ নিয়ন্ত্রিত একটি অডিটোরিয়াম নির্মাণ করা হয়েছে। অথিতিশালা নির্মাণ সম্পন্ন হয়েছে। বিশ্ববিদ্যালয়ে হোস্টেলের জন্য স্থায়ী ভবন নির্মাণ করা হয়েছে এবং ক্যাম্পাসের বিভিন্ন জায়গায় সাত টি পুকুর নির্মাণ করে বৃষ্টির জল ধারণ পরিকল্পনাকে সফলভাবে বাস্তবায়িত করা হয়েছে।
সমসাময়িক নকশা উপাদানগুলির সাথে রাজস্থানের ঐতিহ্যগত স্থাপত্য বৈশিষ্ট্যগুলির সংমিশ্রণ করে ভবনগুলি নির্মাণ করা হয়েছে। ছত্রি ও জালির ব্যবহার এই ভবন গুলিতে ঐতিহ্যবাহী এবং আধুনিক স্থাপত্যের এক অনন্য মিশ্রন প্রদান করেছে।
বিশ্ববিদ্যালয়টি প্রতিটি বিভাগে পিএইচডি প্রদান করে।
তামিলনাড়ু কেন্দ্রীয় বিশ্ববিদ্যালয়
তামিলনাড়ু কেন্দ্রীয় বিশ্ববিদ্যালয়, সংক্ষেপে "কুতন", সংসদের একটি আইন (২৫ নং, ২০ শে মার্চ) দ্বারা প্রতিষ্ঠিত হয়। ২০০৫ সালের ৩০ সেপ্টেম্বর বিশ্ববিদ্যালয়ের ভিত্তি প্রস্তর স্থাপন করেন কপিল সিব্বল। হায়দ্রাবাদ বিশ্ববিদ্যালয়ের জনসংযোগ বিভাগের প্রাক্তন অধ্যক্ষ এবং ভারতীয় জনসংযোগ প্রতিষ্ঠানের (আই আই এম সি) প্রাক্তন অধিকর্তা বি.পি. সঞ্জয় তামিলনাড়ু কেন্দ্রীয় বিশ্ববিদ্যালয়ের প্রথম উপাচার্য হিসাবে নিযুক্ত হন। বর্তমানে কুতন তার ৫০০ একর জায়গা বিশিষ্ট স্থায়ী ক্যাম্পাসে কাজ করছে। বিশ্ববিদ্যালয়ের দ্বিতীয় উপাচার্য হিসাবে নিযুক্ত হন ডঃ আদিত্য প্রসাদ দাশ, যিনি একজন বিশিষ্ট বিজ্ঞানী ও শিক্ষাবিদ।
বিশ্ববিদ্যালয়টি বর্তমানে পদার্থবিজ্ঞান, রসায়ন, গণিত, জীবন বিজ্ঞান ও অর্থনীতি বিষয়ে ইন্টিগ্রেটেড মাস্টার ডিগ্রি; ইংরেজি, তামিল, সামাজিক কাজ, মিডিয়া ও যোগাযোগ এবং রসায়ন বিষয়ে মাস্টার্স ডিগ্রি; পদার্থবিজ্ঞান, রসায়ন, তামিল, ইংরেজি, গণিত, জীবন বিজ্ঞান ও অর্থনীতি বিষয়ে পিএইচডি ডিগ্রি প্রদান করে। মাদ্রাজ স্কুল অফ ইকনমিক্সকে তামিলনাডু কেন্দ্রীয় বিশ্ববিদ্যালয় (CUTN) থেকে সহযোগিতায় দেওয়া হয় সাধারণ অর্থনীতি, আর্থিক অর্থনীতি, আইনানুষ্ঠানিক অর্থনীতি, ফলিত পরিমাণগত অর্থনীতি এবং পরিবেশগত অর্থনীতিতে এম.এসসি করার জন্য।
থিরিউরুর জেলার নীলকুড়ি ও নাগাকুড়ি গ্রামের ৫০০ একর জমির মধ্যে প্রধান ক্যাম্পাসটি ছড়িয়ে রয়েছে এবং এটি দ্রুত উন্নয়নের মধ্যে রয়েছে।
তামিলনাড়ু সরকার একটি সড়ক প্রশস্তকরণ প্রকল্প চালু করেছে যাতে মায়িলাদুথুরাই-চেন্নাই এবং কুম্বকনম-চেন্নাই উভয় রাজ্য সড়কের সাথে দুটি ক্যাম্পাসকে যুক্ত করার জন্য একটি দুমুখী সড়কের প্রশস্তকরণের অনুমতি দিয়েছে। ক্যাম্পাসটি মহাসড়ক দ্বারা দুই ভাগে ভাগ হয়ে গেছে বলে দুটি ক্যাম্পাস সংযোগকারী একটি উচ্চতর সেতু নির্মাণ প্রকল্পও নেওয়া হয়েছে।
নাগাকুড়ি আবাসিক ক্যাম্পাসে জুলাই ২০১৩ সালে একটি কেন্দ্রীয় বিদ্যালয় শুরু হয় এবং বর্তমানে এটিতে সপ্তম শ্রেণি পর্যন্ত ক্লাস আছে যা বার্ষিকভাবে বৃদ্ধি পেয়ে দ্বাদশ শ্রেনী পর্যন্ত হবে।
ক্যাম্পাসে মোবাইল টাওয়ার সহ বিএসএনএল এর একটি এক্সচেঞ্জ রয়েছে এবং সেপ্টেম্বর ২০১৫ সাল থেকে একটি এসবিআই এটিএম নীলগুডি ক্যাম্পাসে কাজ শুরু করেছে।
তামিলনাড়ু কেন্দ্রীয় বিশ্ববিদ্যালয়- এর বিভিন্ন কর্মসূচিতে ভর্তি করা হয় "সেন্ট্রাল ইউনিভার্সিটি যৌথ এন্ট্রান্স টেস্ট" (CUCET) এর মাধ্যমে। প্রতিবছর "সেন্ট্রাল ইউনিভার্সিটি যৌথ এন্ট্রান্স টেস্ট" নতুন গঠিত কেন্দ্রীয় বিশ্ববিদ্যালয়গুলির সমন্বয়ে গঠিত হচ্ছে। নতুন গঠিত কেন্দ্রীয় বিশ্ববিদ্যালয়গুলি হল হরিয়ানা, জম্মু, ঝাড়খন্ড, কর্ণাটক, কাশ্মীর, কেরালা, পাঞ্জাব, রাজস্থান, দক্ষিণ বিহার এবং তামিলনাডু। "সেন্ট্রাল ইউনিভার্সিটি যৌথ এন্ট্রান্স টেস্ট" (CUCET) এ অংশগ্রহণকারী বিশ্ববিদ্যালয়ের সংখ্যা বছরে বছরে বৃদ্ধি পাচ্ছে। বিভিন্ন স্নাতকস্তর, স্নাতকোত্তর গবেষণা ও ইন্টিগ্রেটেড প্রোগ্রামে ভর্তির জন্য সারা দেশে ৫৭ টি কেন্দ্রের মধ্যে "সেন্ট্রাল ইউনিভার্সিটি যৌথ এন্ট্রান্স টেস্ট"-২০১৬ অনুষ্ঠিত হয়। ২১ শে মে এবং ২২ মে ২০১৬ সালে পরিচালিত সাধারণ প্রবেশিকা পরীক্ষার জন্য ৬৫,০০০ এর বেশি প্রার্থী উপস্থিত হয়। প্রায় ৭৫ টি কেন্দ্রে সিইউসিইট-২০১৭ পরিচালনার জন্য প্রস্তাব করা হয়েছে।
কেরালা বিশ্ববিদ্যালয়
কেরালার বিশ্ববিদ্যালয় (ইউওকে) ভারতের কেরালা রাজ্যের রাজধানী তিরুবনন্তপুরমে অবস্থিত একটি অনুমোদিত বিশ্ববিদ্যালয়, পূর্বে ত্রিবাঙ্কুর বিশ্ববিদ্যালয় নামে পরিচিত ছিল। । এটি ভারতের কেরালা রাজ্যের জন্মের অনেক আগে, ত্রিবাঙ্কুরের মহারাজার ঘোষণার মাধ্যমে ১৯৩৭ সালে প্রতিষ্ঠিত হয়, শ্রী চিথিরার তিরুমানাল বালরম বর্মা ছিলেন বিশ্ববিদ্যালয়ের প্রথম চ্যান্সেলর। ত্রিবাঙ্কুরের তৎকালীন দেওয়ান (প্রধানমন্ত্রীর) সি পি রামাস্বামী আয়ার ছিলেন প্রথম ভাইস চ্যান্সেলর।
ভারতের প্রথম ১৬ টি বিশ্ববিদ্যালয় এবং কেরালা রাজ্যের মধ্যে প্রথম বিশ্ববিদ্যালয় হিসাবে কেরালা বিশ্ববিদ্যালয় তৎকালীন ত্রিবাঙ্কুরের রাজ্যের (এখন কেরালার দক্ষিণ অংশ এবং তামিলনাড়ু রাজ্যের কিছু অংশে অবস্থিত) ত্রিবাঙ্কুর বিশ্ববিদ্যালয় নামে ১৯৩৭ সালে প্রতিষ্ঠিত হয়। কেরালার বিশ্ববিদ্যালয় থেকে বেড়ে ওঠা ৭ দশক ধরে এবং শারীরিকভাবে সঙ্কুচিত হয়ে ওঠে এবং অনেক উপায়ে বিশ্ববিদ্যালয়টি রূপান্তরিত হয়।
তিরুবনন্তপুরমের "ইউনিভার্সিটি কলেজ" এবং ত্রিভূজ মানমন্দিরের মধ্যে আধুনিক শিক্ষার দুটি প্রতিষ্ঠানের পুনর্বিন্যাস করা যেতে পারে। ইউনিভার্সিটি কলেজ প্রাথমিকভাবে ১৮৩৪ সালে মহারাজা স্বতীর তিরুরাল দ্বারা "মহারাজা ফ্রি স্কুল" হিসাবে প্রতিষ্ঠিত হয়। শ্রীযুক্ত জন রবার্টস-এর সঙ্গে একজন খ্রিস্টান মিশনারি হয়ে প্রধান শিক্ষক হিসেবে যোগ দেন এবং শীঘ্রই ১৮৬৬ সালে মাদ্রাজ বিশ্ববিদ্যালয়ের একটি কলেজে পরিণত হয় প্রতিষ্ঠানটি। ট্রেভানকোর বিশ্ববিদ্যালয় প্রতিষ্ঠিত হলে কলেজের বিভাগগুলি ইউনিভার্সিটি বিভাগে পরিণত হয়, আর ১৯৫৭ সালে কেরালার বিশ্ববিদ্যালয়ে রূপান্তর ঘটে। প্রতিষ্ঠানটি "বিশ্ববিদ্যালয় কলেজ" বা এখনো বিশ্ববিদ্যালয়ের সাথে একটি সংযুক্ত কলেজ হিসেবে তার সংযোগ রাখে। ১৮৩৮ সালে ত্রিভান্দ্রম বিশ্ববিদ্যালয় প্রতিষ্ঠিত হয় এবং আন্তর্জাতিকভাবে সম্মানিত বিজ্ঞানী জন ক্যালডেকট এর প্রথম পরিচালক হিসাবে এফআরএস ছিলেন।এটি ত্রিবাঙ্কুর বিশ্ববিদ্যালয়ের একটি অংশ হয়ে ওঠে, কিন্তু কিছু সময় একটি স্বাধীন সরকারী প্রতিষ্ঠান হিসেবে পরিচালিত হয়। এটি বর্তমানে কেরালা বিশ্ববিদ্যালয়ের অধীন প্রাচীনতম সংস্থা।
ত্রিবাঙ্কুর বিশ্ববিদ্যালয়টি ত্রিবাঙ্কুরের মহারাজার ঘোষণার মাধ্যমে ১৯৩৭ সালে প্রতিষ্ঠিত হয়, শ্রী চিথিরার তিরুমানাল বালরম বর্মা বিশ্ববিদ্যালয়ের প্রথম চ্যান্সেলর ছিলেন। রাজ্যের তৎকালীন দেওয়ান (প্রধানমন্ত্রী) স্যার সি পি রামাস্বামী আইয়র প্রথম ভাইস চ্যান্সেলর ছিলেন। তিনি একজন বিশিষ্ট পণ্ডিত এবং একজন সক্রিয় প্রশাসক ছিলেন। বলা হয় যে সরকার অ্যালবার্ট আইনস্টাইনকে প্রথম ভাইস-চ্যান্সেলর হিসেবে নিয়োগ করার জন্য অসফল প্রচেষ্টা চালায়। ইউনিভার্সিটি ইউনাইটেড কিংডমের শ্রেষ্ঠ বিশ্ববিদ্যালয় পরে মডেল ছিল এবং এমনকি আজকের এই বৈশিষ্ট্য কিছু বজায় রেখেছে। বিশ্ববিদ্যালয়ের অধিভুক্ত পদ্ধতিটি ব্রিটিশ বিশ্ববিদ্যালয়গুলিতে কলেজ ব্যবস্থার চেয়ে ভিন্ন উৎস থেকে উদ্ভূত।
ত্রিবাঙ্কুর রাজ্যের মধ্যে মাত্র দশটি কলেজ সেই সময়ে মাদ্রাজ বিশ্ববিদ্যালয়ের অধিভুক্ত ছিল, যা ত্রিবাঙ্কুর বিশ্ববিদ্যালয়ের অধিভুক্ত কলেজে পরিণত হয়েছিল। ১৯৫৪ সালে, কেরালা রাজ্যটি ত্রিবাঙ্কুর এবং মাদ্রাজ রাজ্যের কিছু অংশ, এছাড়া সমগ্র কোচিন ও মালাবর এলাকা নিয়ে গঠিত হয়।
ডেনহোম এলিয়ট
ডেনহোম মিচেল এলিয়ট সিবিই (ইংরেজি: ; ৩১শে মে ১৯২২ - ৬ই অক্টোবর ১৯৯২) ছিলেন একজন ইংরেজ অভিনেতা। তিনি ১২০টির অধিক চলচ্চিত্র ও টেলিভিশন নাটকে কাজ করেছেন। তার কয়েকটি উল্লেখযোগ্য চলচ্চিত্র হল "আলফি" (১৯৬৬), "রাইডারস অব দ্য লস্ট আর্ক" (১৯৮১), "ট্রেডিং প্লেসেস" (১৯৮৩), "আ রুম উইথ আ ভিউ" (১৯৮৫) ও "ইন্ডিয়ানা জোন্স অ্যান্ড দ্য লাস্ট ক্রুসেড" (১৯৮৯)।
এলিয়ট তার কর্মজীবনের শেষ পর্যায়ে সমাদৃত হন। "আ রুম উইথ আ ভিউ" চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারে মনোনীত হন। তিনি "ট্রেডিং প্লেসেস" (১৯৮৩), "আ প্রাইভেট ফাংশন" (১৯৮৪) ও "ডিফেন্স অব দ্য রেম" (১৯৮৫) চলচ্চিত্রে অভিনয় করে টানা তিনবার শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার অর্জন করেন। তিনিই একমাত্র অভিনেতা, যিনি এই বিরল সম্মাননা অর্জন করেছেন। মার্কিন চলচ্চিত্র সমালোচক রজার ইবার্ট তাকে "সকল ব্রিটিশ চরিত্রাভিনেতাদের মধ্যে সবচেয়ে নির্ভরযোগ্য" বলে অভিহিত করেন। "দ্য নিউ ইয়র্ক টাইমস" তাকে "পার্শ্ব অভিনয়শিল্পীদের মধ্যে তারকা" ও "দক্ষ পর্দা-প্রভাব বিস্তারকারী" বলে অভিহিত করেন।
অঙ্কুর মিত্তল
অঙ্কুর মিত্তালের জন্ম ৩০ মার্চ, ১৯৯২ সালে ভারতের দিল্লিতে। তিনি হরিয়ানা রাজ্য থেকে এসেছেন। তিনি প্রাক্তন ডাবল ট্র্যাপ শ্যুটার অশোক মিত্তালের পুত্র, অঙ্কুর সেন্ট মার্গারেট সিনিয়র মাধ্যমিক বিদ্যালয়ের থেকে 
শিক্ষা লাভ করেন। তার ভাই অজয় ​​মিত্তালও ডাবল ট্র্যাপ শ্যুটার। প্রাথমিক ভাবে তিনি একক ট্র্যাপ শ্যুটিং ইভেন্ট দিয়ে শুরু করেন, পরে তিনি তার পিতা আর ভাইয়ের পথ ধরে ডাবল ট্র্যাপ ইভেন্টের প্রশিক্ষণ শুরু করেন এবং এই ইভেন্টে তিনি প্রিয় হয়ে যায়।
২৭ জুলাই ২০১৪ সালে, গ্লাসগো, স্কটল্যান্ডে, কমনওয়েলথ গেমস, ব্যারি বুদদান শুটিং রেঞ্জে, পুরুষদের ডাবল ট্র্যাপ ইভেন্টে, অঙ্কুর ১৩২ পয়েন্টের স্কোরের সাথে যোগ্যতা রাউন্ডে দ্বিতীয় স্থান অর্জন করার পর, তিনি সেমি-ফাইনালে দুর্ভাগ্যক্রমে ভাল পারফরম্যান্স করেননি এবং ২৫ পয়েন্টের হতাশজনক স্কোর দিয়ে পঞ্চম স্থান পান।
২০১৭ সালে, দিল্লিতে, আইএসএসএফ ওয়ার্ল্ড কাপে ভারতকে ডাবল ট্র্যাপ শুটিং (পুরুষদের) ইভেন্টে অংশগ্রহণ করে অঙ্কুর একটি রৌপ্য পদক জিতেছিলেন।
২০১৭ সালে, আকপুলকো, মেক্সিকোতে, আইএসএসএফ ওয়ার্ল্ড চ্যাম্পিয়নশিপের ডাবল ট্র্যাপ শুটিং (পুরুষদের) ইভেন্টে অঙ্কুর স্বর্ণ পদক জিতেছিলেন।
২০১৭ সালে, কাজাখস্তানের আস্তানাতে, সপ্তম এশিয়ান শটগান চ্যাম্পিয়নশিপে, অঙ্কুর ডাবল ট্র্যাপ শুটিং (পুরুষদের) ইভেন্টের পাশাপাশি ডাবল ট্র্যাপ শুটিং (পুরুষদের) দলগত ইভেন্টেও স্বর্ণ পদক জিতেছিলেন।
২০১৭ সালে, মস্কোতে, রাশিয়াতে আইএসএসএফ শটগান ওয়ার্ল্ড চ্যাম্পিয়নশীপের অঙ্কুর ডাবল ট্র্যাপ শুটিং (পুরুষদের) ইভেন্টে অংশগ্রহণ করে একটি রৌপ্য পদক লাভ করেন।
২০১৭ সালে, অস্ট্রেলিয়ার ব্রিসবেনে কমনওয়েলথ চ্যাম্পিয়নশিপে ডাবল ট্র্যাপ শুটিং (পুরুষ) ইভেন্টে অঙ্কুর স্বর্ণ পদক জিতেছিলেন।
অঙ্কুর মিত্তল ডাবল ট্র্যাপ শুটিং (পুরুষদের) বিশ্বের ১ নম্বরের শিরোপা পান এবং এই কৃতিত্ব অর্জনকারী দ্বিতীয় ভারতীয় শ্যুটার।
২০১৮ সালে, গোল্ড কোস্টে, কুইন্সল্যান্ড, কমনওয়েলথ গেমসে, বেলমন্ট শ্যুটিং রেঞ্জে, ৫৩ পয়েন্টের পেয়ে ডাবল ট্র্যাপ শুটিং (পুরুষদের) ইভেন্টে অঙ্কুর ব্রোঞ্জ পদক জেতেন। ৭৪ পয়েন্ট পেয়ে স্বর্ণ পদক পান স্কটল্যান্ডের ডেভিড ম্যাকম্যাথ এবং ৭০ পয়েন্ট পেয়ে আইল অফ ম্যানের টিম কনেলে রৌপ্য পদক পান। অন্য ভারতীয় শ্যুটার, মোহাম্মদ আসাব, দুর্ভাগ্যক্রমে ভাল পারফরম্যান্স করেননি এবং হতাশজনক স্কোর দিয়ে চতুর্থ স্থান লাভ করেন, তিনি চার বছর আগে ২০১৪ সালের কমনওয়েলথ গেমসে ব্রোঞ্জ পদক পেয়েছিলেন।
রবি কুমার
রবি কুমার ১ জানুয়ারি, ১৯৯০ সালে উত্তরপ্রদেশের মিরাটে জন্মগ্রহণ করেন। তিনি ভারতের দিল্লি বিশ্ববিদ্যালয় থেকে স্নাতক হন। তিনি ভারতীয় বিমানবাহিনীতে কাজ করছেন।
২০১৪ সালে, ইনচেওনে, দক্ষিণ কোরিয়ার এশিয়ান গেমস পুরুষদের ১০ মিটার এয়ার রাইফেল দলগত ইভেন্টে, ভারতীয় শুটিং দল ব্রোঞ্জ জিতেছিল এবং ভারতীয় শুটিং দলের এক সদস্য হিসাবে রবি ব্রোঞ্জ পদক পান।
২০১৭ সালের এপ্রিল মাসে, তিরুবনন্তপুরমে, ৬১ তম জাতীয় শুটিং চ্যাম্পিয়নশিপ, ন্যাশনাল গেমস শ্যুটিং রেঞ্জে, পুরুষের ১০ মিটার এয়ার রাইফেল ইভেন্টে, ভারতীয় বিমান বাহিনীর রবি কুমার ২৫১.২ পয়েন্ট পেয়ে জাতীয় রেকর্ডে গড়েন এবং স্বর্ণ পদক জিতে নেন। কয়েক মাস আগে তার করা ২২৫.৭ পয়েন্টের রেকর্ড ভঙ্গ করেন তিনি। অর্জুন বাবুতা ২৪৮.৯ পয়েন্টে দ্বিতীয় এবং সঞ্জীব রাজপুত ২২৮.০ পয়েন্ট পেয়ে তৃতীয় স্থানে পান। রবি ভারতীয় বিমান বাহিনীর শুটিং দলের একজন সক্রিয় সদস্য যে দল মোট ১৮৬৮ পয়েন্টে পেয়ে দলগত বিভাগে স্বর্ণ পদক জিতেছিল। ১৮৬৬ পয়েন্ট নিয়ে হরিয়ানা দল রৌপ্য পদক পায় এবং পাঞ্জাবের দল ১৬৪৪ পয়েন্টে পেয়ে ব্রোঞ্জ পদক জিতেছিল।
২০১৮ সালের কোরিয়ান চ্যাংংভনে বিশ্বকাপে, পুরুষদের ১০ মিটার এয়ার রাইফেল ইভেন্টে, রবি কুমার ব্রোঞ্জ পদক পাননি, তাকে চতুর্থ স্থান পেয়ে খুশি থাকতে হয়। তিনি কেবল ০.২ পয়েন্টে ব্রোঞ্জ পদক পাওয়া থেকে বঞ্ছিত হন। তিনি মোট ২০৮.৪ পয়েন্ট করেন। ফাইনাল ফলাফল অনুযায়ী,
১. আলেকজান্ডার ড্রিয়াগিন (রাশিয়া) ২৫১. ২ (ডাব্লুআর) ৬২৮.৮;
২. ভ্লাদিমির মাসলেনিকভ (রাশিয়া) ২৫০.২ (৬২৯.০); 
৩. ইস্তান্ন পেন (হাঙ্গেরি) ২২৮.৫ (৬২৭.৯); 
৪. রবি কুমার (ভারত) ২০৮.৪ (৬২৯.২);
২০১৮ সালে, রবি কুমার তার প্রথম শুটিং বিশ্বকাপ পদক জেতেন, পুরুষদের ১০ মিটার এয়ার রাইফেল ইভেন্টে ২২৬.৪ স্কোর করে ব্রোঞ্জ পদক জিতেছিলেন।
৮ ই এপ্রিল ২০১৮ সালে, বেলমন্ট শ্যুটিং সেন্টারে, ১০ মিটার এয়ার রাইফেল পুরুষের যোগ্যতায় রবি মোট ৬২৬.৮ পয়েন্ট, দ্বিতীয় স্থান লাভ করে ফাইনালের জন্য যোগ্যতা অর্জন করেন। একই দিনে বেলমন্ট শ্যুটিং সেন্টার ফাইনালে, রবি মোট ২২৪.১ পয়েন্ট পেয়ে তৃতীয় স্থানে পান এবং ব্রোঞ্জ পদক জিতে নেন।
ক্লাইড কাম্বারব্যাচ
ক্লাইড এলিয়ট কাম্বারব্যাচ (; জন্ম: ১৩ নভেম্বর, ১৯৩৬ - মৃত্যু: ২৯ ডিসেম্বর, ২০১৭) ত্রিনিদাদের পোর্ট-অব-স্পেনে জন্মগ্রহণকারী প্রথিতযশা ওয়েস্ট ইন্ডিয়ান ক্রিকেট আম্পায়ার ছিলেন।
সমগ্র কর্মজীবনে বারো টেস্ট পরিচালনা করেছেন, যার সবগুলোতেই ওয়েস্ট ইন্ডিজ দল সম্পৃক্ত ছিল। এছাড়াও, ১৯৮৪ থেকে ১৯৯৭ সময়কালে ২৬টি একদিনের আন্তর্জাতিকে আম্পায়ারিত্ব করেছেন।
১৯৭৯ সালে প্রথম-শ্রেণীর ক্রিকেট ও লিস্ট এ ক্রিকেট খেলা পরিচালনায় অভিষেক ঘটে ক্লাইড কাম্বারব্যাচের। দুই বছর পর ১৯৮১ সালে টেস্ট পর্যায়ের খেলা পরিচালনার সুযোগ পান তিনি।
২৯ ডিসেম্বর, ২০১৭ তারিখে ৮১ বছর বয়সে তাঁর দেহাবসান ঘটে।
বেরেন সাত
বেরেন সাত (; জন্ম ২৬ ফেব্রুয়ারি ১৯৮৪) একজন তুর্কি অভিনেত্রী । তিনি আঙ্কারায় জন্মগ্রহণ করেন ।
তিনি লুকানো ভালোবাসা নামক রোমান্টিক নাটকে অভিনয় করে আন্তর্জাতিক অঙ্গনে আলোচিত হন । নাটকিতে তার নাম ছিল বিহতার । তিনি ২০১৫ থেকে ২০১৬ সাল পর্যন্ত ঐতিহাসিক ড্রামা সিরিজ কোসেম সুলতান চরিত্রে অভিনয় করেন । তিনি এ সিরিজের প্রতিটি পর্বের জন্য ৯০,০০০ তুর্কি লিরা গ্রহণ করেন । এছাড়াও তিনি ফাতমাগুল'উন সুচু নে? (বাংলাঃ ফাতমাগুলের কি দোষ) হল ভেদাত তুরকালির একই নামের উপন্যাস অবলম্বনে নির্মিত ও বেসরকারি টিভি চ্যানেল 'ক্যানাল ডি' তে সম্প্রচারিত একটি তুর্কি ধারাবাহিক নাটকের মূল চরিত্রে অভিনয় করেন । পরিস্থিতির চাপে পড়ে ফাতমাগুল নামের এক ধর্ষিত নারীর নিজ ধর্ষণের সঙ্গে জড়িত করিম নামের এক লোকের সাথে বিবাহবন্ধনে আবদ্ধ হওয়া এবং এরপরের নানামূখী বৈচিত্রময় কাহিনীকে ঘিরে ধারাবাহিকটির গল্প আবর্তিত হয়েছে । বেরেন ২০০৮ থেকে ২০১৪ সাল পর্যন্ত তুরস্কের সব চেয়ে বেশি পারিশ্রমিক গ্রহণকারী অভিনেত্রী ছিলেন । তিনি ২০১৪ সালে সঙ্গীতশিল্পী কেনান দোগুলুকে বিয়ে করেন।
ইয়াসিন বুনু
ইয়াসিন বুনু (; জন্ম: ৫ এপ্রিল ১৯৯১), বোনো নামেই অধিক পরিচিত, হলেন মরক্কোর একজন পেশাদার ফুটবলার, যিনি স্পেনীয় ক্লাব হিরোনা এফসি এবং মরক্কো জাতীয় দলের হয়ে একজন গোলরক্ষক হিসেবে খেলেন।
বুনু কানাডা এবং মরক্কো উভয় দলের হয়ে খেলার যোগ্যতা অর্জন করেন, কিন্তু তিনি মরক্কোর হতে খেলার সিদ্ধান্ত গ্রহণ করেন। তিনি ২০১২ তুলোন টুর্নামেন্টে মরক্কো অনূর্ধ্ব-২০ দলের হয়ে খেলেছেন। তিনি উক প্রতিযোগিতায় ২টি ম্যাচ খেলেছেন। তিনি ২০১২ গ্রীষ্মকালীন অলিম্পিকের জন্য ঘোষিত মরক্কো অনূর্ধ্ব-২৩ দলে স্থান পান, কিন্তু উক্ত প্রতিযোগিতায় তিনি মোহাম্মদ আমসিফের ব্যাকআপ হিসেবে ছিলেন। উক্ত প্রতিযোগিতায় মরক্কো গ্রুপ পর্ব থেকেই বাদ পরে যায়।
২০১৩ সালের ১৪ই আগস্ট, বুনু বুরকিনা ফাসোর বিরুদ্ধে এক প্রীতি ম্যাচের মরক্কোর জ্যেষ্ঠ দলে ডাক পান। তিনি এর পরবর্তী দিন, বুরকিনা ফাসোর বিরুদ্ধে ম্যাচের ২য় অর্ধে খেলার মাধ্যমে আন্তর্জাতিক পর্যায়ে অভিষেক করেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
আহমেদ রিদা তাগনাউতি
আহমেদ রিদা তাগনাউতি (জন্ম: ৫ এপ্রিল ১৯৯৬) হলেন মরক্কোর একজন পেশাদার ফুটবলার, যিনি মরক্কোর ক্লাব আইআর তাঞ্জার এবং মরক্কো জাতীয় দলের হয়ে একজন গোলরক্ষক হিসেবে খেলেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
মিধি বেনাতিয়া
মিধি আমীন এল মুত্তাকি বেনাতিয়া (, ; জন্ম: ১৭ এপ্রিল ১৯৮৭) হলেন মরক্কোর একজন পেশাদার ফুটবলার, যিনি ইতালীয় ক্লাব জুভেন্টাস এবং মরক্কো জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত সেন্টার ব্যাক পজিশনে খেলে থাকেন।
নাবিল দিরার
নাবিল দিরার (, জন্ম: ২৫ ফেব্রুয়ারি ১৯৮৬) হলেন মরক্কোর একজন পেশাদার ফুটবলার, যিনি তুর্কি ক্লাব ফেনারবাহচে এবং মরক্কো জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
মঞ্জুরুল ইসলাম লিটন
মঞ্জুরুল ইসলাম লিটন (জন্ম: ১৯৬৮ - মৃত্যু: ৩১ ডিসেম্বর ২০১৬) ছিলেন একজন বাংলাদেশী রাজনীতিবিদ ও সাবেক সংসদ সদস্য। যিনি ২০০৯ সাধারণ নির্বাচনে আওয়ামীলীগ থেকে গাইবান্ধা-১ আসনের সংসদ সদস্য নির্বাচিত হয়েছিলেন এবং ৩১ ডিসেম্বর ২০১৬ তারিখে তার নিজ বাসভবনে অজ্ঞাত বন্দুকধারীর গুলিতে নিহত হন।
লিটন ছিলেন একজন প্রশিক্ষণ প্রাপ্ত মেরিন ইঞ্জিনিয়ার।। সে আশরাফ আলী কোল্ড স্টোরেজ লিমিটেডের পরিচালক এবং ইসলাম শিপ বিল্ডার্স এন্ড হ্যাভি ইঞ্জিনিয়ারিং এর মালিক।
লিটন ৩১ ডিসেম্বর ২০১৬ তারিখে যখন অজ্ঞাত তিন বন্দুকধারীদের দ্বারা গুলিবিদ্ধ হন তখন তিনি গাইবান্ধা জেলার সুন্দরগঞ্জে তার নিজ বাড়ীতে অবস্থান করছিলেন। তিনি রংপুর মেডিকেল কলেজ ও হাসপাতালে মৃত্যুবরণ করেছিলেন। তার উপর এ আক্রমণকে অনেকে জঙ্গি হামলা, রাজনৈতিক দ্বন্দ্ব, পারিবারিক শত্রুতা এবং আসন্ন উপজেলা নির্বাচনকে কারণ হিসাবে উল্লেখ করেছিল। যদিও পরে সাবেক এমপি ও সেনা কর্মকর্তা আব্দুল কাদের খান এ হত্যার দোষ স্বীকার করেছিল।
মাসাকি হিগাসিগুচি
২০১৫ সালের ২৩শে জুলাই তারিখে, জাপানের তৎকালীন কোচ ভাহিদ হালিলহোদজিচ ২০১৫ ইএএফএফ পূর্ব এশীয় কাপের জন্য সর্বপ্রথম তাকে দলে ডাক দেয়।
২০১৮ সালের ৩১শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত জাপান দলে স্থান পান।
গাম্বা ওসাকা
কস্‌কে নাকামুরা
২০১৮ সালের ৩১শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত জাপান দলে স্থান পান।
আতারু এন্দো
২০১৫ সালের ২৩শে জুলাই তারিখে, জাপানের তৎকালীন কোচ ভাহিদ হালিলহোদজিচ ২০১৫ ইএএফএফ পূর্ব এশীয় কাপের জন্য সর্বপ্রথম তাকে দলে ডাক দেয়।
২০১৮ সালের ৩১শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত জাপান দলে স্থান পান।
তমোয়াকি মাকিনো
২০১৮ সালের ৩১শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত জাপান দলে স্থান পান।সানফ্রেসে হিরোশিমা
উরাওয়া রেড ডায়মন্ডস
গতুক সাকাই
২০১৮ সালের ৩১শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত জাপান দলে স্থান পান।
হিরোকি সাকাই
২০১৮ সালের ৩১শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত জাপান দলে স্থান পান।
কাশিওয়া রেসোল
গেন সোজি
২০১৮ সালের ৩১শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত জাপান দলে স্থান পান।
নাওমিচি উয়েদা
২০১৮ সালের ৩১শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত জাপান দলে স্থান পান।
চোপরা বিধানসভা কেন্দ্র
চোপরা (বিধানসভা কেন্দ্র) ভারতীয় রাজ্য পশ্চিমবঙ্গের উত্তর দিনাজপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে ২৮ নং চোপরা বিধানসভা কেন্দ্রটি চোপরা সিডি ব্লক এবং কমলাগাঁও সুজালি গ্রাম পঞ্চায়েত ইসলামপুর সিডি ব্লক এর অন্তর্গত।
চোপরা বিধানসভা কেন্দ্রটি ৪ নং দার্জিলিং লোকসভা কেন্দ্রের অন্তর্গত।
পশ্চিমবঙ্গ বিধানসভা নির্বাচন, ২০১৬, টিএমসি'র হামিদুল রহমান নিকটতম প্রতিদ্বন্দ্বী সিপিআই (এম) -এর আক্রামুল হককে পরাজিত করেন।
২০১১ সালের নির্বাচনে, নির্দলের হামিদুল রহমান তার নিকটতম প্রতিদ্বন্দ্বী সিপিআই (এম) -এর আনোয়ারুল হককে পরাজিত করেন।
২০০৬ সালের বিধানসভা নির্বাচনে, সিপিআই (এম) -এর আনোয়ারুল হক চোপরা কেন্দ্র থেকে জয়লাভ করেন, তার নিকটবর্তী প্রতিদ্বন্দ্বী কংগ্রেসের হামিদুল রহমানকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে নির্দলের হামিদুল রাহমান সিপিআই (এম) -এর আকবর আলীকে পরাজিত করেন। ১৯৯৬ সালে সিপিআই (এম) -এর মহমুউদ্দিন কংগ্রেসের হামিদুল রহমানকে পরাজিত করেন, ১৯৯১ সালে কংগ্রেসের চৌধুরী এমডি. মঞ্জুর আফাক এবং ১৯৮৭ সালে কংগ্রেসের শেখ জালালউদ্দীন আহমদকে পরাজিত করেন। ১৯৮২ সালে সিপিআই (এম) -এর মোহাম্মদ বাচ্চা মুন্সি কংগ্রেসের শেখ জামালউদ্দিনকে পরাজিত করেন এবং ১৯৭৭ সালে নির্দলের নারায়ণ চন্দ্র সিংহকে পরাজিত করেন।
১৯৭২, ১৯৭১ এবং ১৯৬৯ সালে এনডিএফ/কংগ্রেসের আব্দুল করিম চৌধুরী জয়ী হন। ১৯৬৭ সালে কংগ্রেসের এ চৌধুরী জয়ী হন। ১৯৬২ এবং ১৯৫৭ সালে কংগ্রেসের এমডি. আফাক চৌধুরী জয়ী হন। আগে এই কেন্দ্রটি বিদ্যমান ছিল না।
লেসলি হাওয়ার্ড
লেসলি হাওয়ার্ড স্টাইনার (ইংরেজি Leslie Howard Steiner; ৩রা এপ্রিল ১৮৯৩ - ১লা জুন ১৯৪৩) ছিলেন একজন ইংরেজ অভিনেতা, পরিচালক ও প্রযোজক। চলচ্চিত্র ও মঞ্চে কাজের পাশাপাশি "দ্য নিউ ইয়র্ক টাইমস, "দ্য নিউ ইয়র্কার ও ভ্যানিটি ফেয়ারে তার অসংখ্য গল্প ও নিবন্ধ প্রকাশিত হয়েছে। তিনি ১৯৩০-এর দশকের অন্যতম শীর্ষ বক্স অফিস তারকা ছিলেন এবং চলচ্চিত্র অভিনেতাদের আদর্শ ছিলেন। তিনি "গন উইথ দ্য উইন্ড" (১৯৩৯) চলচ্চিত্রে অ্যাশলি উইলকেস চরিত্রে অভিনয়ের জন্য স্মরণীয়। তার অন্যান্য উল্লেখযোগ্য চলচ্চিত্র হল "বার্কলি স্কোয়ার" (১৯৩৩), "অব হিউম্যান বন্ডেজ" (১৯৩৪), "দ্য স্কারলেট পিম্পারনেল" (১৯৩৪), "দ্য পেট্রিফাইড ফরেস্ট" (১৯৩৬), "পিগম্যালিয়ন" (১৯৩৮), "ইন্টারমেজ্জো" (১৯৩৯) ও "দ্য ফার্স্ট অব দ্য ফিউ" (১৯৪২)। তিনি "বার্কলি স্কোয়ার" ও "পিগম্যালিয়ন" ছবিতে অভিনয়ের জন্য দুবার শ্রেষ্ঠ অভিনেতা বিভাগে একাডেমি পুরস্কারে মনোনীত হন।
গেঙ্কি হারাগুচি
২০১৮ সালের ৩১শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত জাপান দলে স্থান পান।
মাকোতো হাসেবে
২০১৮ সালের ৩১শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত জাপান দলে স্থান পান।
সুহানী ধান্‌কি
সুহানী ধান্‌কি হলেন একজন ভারতীয় টেলিভিশন মাধ্যমের অভিনেত্রী, যিনি একজন শাস্ত্রীয় নৃত্যশিল্পী, ডঃ সন্ধ্যা ভি পুরেচ্ছা কর্তৃক প্রশিক্ষিতা 'ভারতনাট্যম' (Bharatnatyam) বিশেষজ্ঞা। তিনি স্টার প্লাসে একটি পৌরাণিক কাহিনী নির্ভর ধারাবাহিক নাটক "মাদ্রি" চরিত্রে "মহাভারত"-এ অভিনয় দিয়ে কর্মজীবন শুরু করেন। এরপর একে একে জি টিভিতে ধারাবাহিক সোপ অপেরা "অধুরি কাহানী হামারি"তে "মায়া" এবং "পিয়া আলবেলা"তে "চান্দনি" চরিত্রে অভিনয় করে সুনাম কুরান।। "অধুরি কাহানী হামারি"তে "মায়া" চরিত্রের জন্যই তিনি বেশি পরিচিতি পান।। সম্প্রতি তাকে সনি এন্টারটেইন্‌ম্যান্ট টেলিভিশন নির্মিত "পোরাস" (পৌরুষ বা পুরু) নামের ঐতিহাসিক নাটকে অন্যতম প্রধান নারী চরিত্র দস্যুকন্যা "লাচি" চরিত্রে দেখা যাচ্ছে।
বাংলাদেশের জেলা পরিষদ
জেলা পরিষদ হল বাংলাদেশের স্থানীয় সরকার ব্যবস্থার একটি একক, যা রাষ্ট্রে বিদ্যমান তিন ধরনের স্থানীয় সরকার ব্যবস্থার জেলা পর্যায়ে কাজ করে। এর প্রধান হলেন জেলা পরিষদ চেয়ারম্যান এবং এ সংস্থা ৮টি খাত নিয়ে কাজ করে।
জেলা পরিষদ বাংলাদেশের স্থানীয় সরকার (জেলা পরিষদ) আইন ১৯৮৮ অনুযায়ী মনোনীত ও নিয়োগকৃত সদস্যদের নিয়ে গঠিত হয়। পরিষদের অর্ধেক সদস্য হল নির্বাচিত (এর মধ্যে রয়েছে সংসদ সদস্য, উপজেলা চেয়ারম্যান, পৌরসভা ও ইউনিয়নের চেয়ারম্যান) এবং অর্ধেক সরকার কর্তৃক মনোনীত সরকারী কর্মকর্তা। পরবর্তীতে, বাংলাদেশ সরকার ২০০০ সালের ৬ জুলাই জেলা পরিষদ আইন, ২০০০ প্রবর্তন করে এবং এর অধীনে খাগড়াছড়ি, রাঙ্গামাটি ও বান্দরবান জেলা ব্যতীত অন্যান্য জেলায় জেলা পরিষদ গঠনের ব্যবস্থা নেওয়া হয়।
একজন চেয়ারম্যান, পনের জন সদস্য এবং সংরক্ষিত আসনের ৫ জন মহিলা সদস্য নিয়ে জেলা পরিষদ গঠিত।একটি নবগঠিত জেলা পরিষদের মেয়াদকাল পাঁচ বছর । জেলা পরিষদের নির্বাহী একজন প্রধান নির্বাহী কর্মকর্তা। তিনি সরকারের উপ সচিব পদমর্যাদার হোন।
জেলা পরিষদের কার্যাবলি দুই ধরণের -
ইয়োতা ওশিমা
ইয়োতা ওশিমা (大島 僚太, জন্ম: ২৩ জানুয়ারি ১৯৯৩) হলেন একজন জাপানি পেশাদার ফুটবলার, যিনি জাপানি ক্লাব কাওয়াসাকি ফ্রন্টালে এবং জাপান জাতীয় দলের হয়ে মধ্যমাঠের খেলোয়াড় হিসেবে খেলেন।
২০১৮ সালের ৩১শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত জাপান দলে স্থান পান।
লাখ্‌স লালওয়ানি
লাখ্‌স লালওয়ানি হলেন একজন ভারতীয় মডেল ও টেলিভিশন অভিনেতা। যিনি এম টিভি'র "ওয়ারিওর হাই"-এর মাধ্যমে পার্থ চরিত্রের মাধ্যমে যশ কুড়ান।
২০১৫ সাল, তিনি এন্ডটিভিতে "অধুরি কাহানী হামারি"র মধ্যে মাধব/কৃশ চরিত্র করেন। সম্প্রতি তাকে সোয়াস্তিক পিক্‌চার কর্তৃক নিবেদিত ভারতের ইতিহাসের সবচেয়ে বড় বাজেটের ধারাবাহিক সিরিয়াল (নাটকে) "পোরাস" নামের একটি টিভি সিরিয়ালের প্রধান চরিত্র 'পোরাস'/পুরু (পৌরুষ) চরিত্রে অভিনয় করতে দেখা যাচ্ছে।
গাকু শিবাসাকি
২০১৮ সালের ৩১শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত জাপান দলে স্থান পান।
তাকাশি উসামি
২০১৮ সালের ৩১শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত জাপান দলে স্থান পান।